આ સાથે જ કમલ હસને પોતાની દ્રવિડ હોવાની વાતને લઇને દક્ષિણી રાજ્યોની એકતા મામલે મોટું નિવેદન આપ્યું હતું. તેમણે કહ્યું હતું કે આ (દ્વવિડ હોવું)તે આપણી ઓળખ છે. અને દક્ષિણી રાજ્યો કેન્દ્રને શક્તિ આપશે. બીજી તરફ ક્રિકેટર રવિચંદ્રન અશ્વિને પણ ટ્વિટ કરીને તમિલનાડુમાં એક વધુ સુપરસ્ટાર એક્ટર પોતાનું રાજનૈતિક દળ લાવી રહ્યો છે તે પણ ટિપ્પણી કરી હતી અને કહ્યું હતું કે રાજનૈતિક દ્રષ્ટ્રિએ રાજ્યમાં મોટા બદલાવ થવાના છે. ઉલ્લેખનીય છે કે આ પહેલા પણ અનેક સાઉથના જાણીતા એક્ટર પોતાની પાર્ટી લઇને આવ્યા છે અને સફળ પણ રહ્યા છે. જયલલિતાથી લઇને રજનીકાંત સુધી પોત પોતાની પાર્ટીને લઇને દક્ષિણના રાજકારણમાં સક્રિય રહ્યા છે. ત્યારે જોવાનું તે રહે છે કે કમલ હસનની આ પાર્ટીથી તમિલનાડુને કેટલા ફાયદો મળે છે.